Ανακοίνωση προς τους εισαγωγείς ορισμένων προϊόντων καταγωγής Λαϊκής Δημοκρατίας της Κίνας που υπόκεινται σε ποσοτικές ποσόστωσεις

(2004/C 46/02)

Σύμφωνα με το άρθρο 3 του κανονισμού (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση διαδικασίας κοινοτικής διαχείρισης των ποσοτικών ποσοστώσεων(1), οι κοινοτικοί εισαγωγείς ενημερώνονται για τα ακόλουθα:

1. Με τον κανονισμό (ΕΚ) αριθ. 308/2004(2), η Ευρωπαϊκή Επιτροπή καθόρισε συγκεκριμένες διαδικασίες για την ανακατανομή το 2004 ορισμένων τμημάτων κοινοτικών ποσοτικών ποσοστώσεων που δεν χρησιμοποιήθηκαν το 2003 και που προβλέπονται στον κανονισμό (ΕΚ) αριθ. 427/2003(3).

2. Η διαχείριση αυτών των ποσοστώσεων θα πραγματοποιηθεί με τη μέθοδο που βασίζεται στη συνεκτίμηση των παραδοσιακών ροών των συναλλαγών (άρθρο 2 παράγραφος 2 στοιχείο α) του κανονισμού (ΕΚ) αριθ. 520/94). Σύμφωνα με τη μέθοδο αυτή, οι ποσοστώσεις διαιρούνται σε δύο μέρη, εκ των οποίων το ένα προορίζεται για τους παραδοσιακούς εισαγωγείς και το άλλο για τους μη παραδοσιακούς εισαγωγείς. Ωστόσο, το μέρος που προορίζεται για τους μη παραδοσιακούς εισαγωγείς θα κατανέμεται ανάλογα με τις ποσότητες που ζητούνται. Η ποσότητα που ζητεί κάθε μη παραδοσιακός εισαγωγέας δεν μπορεί να υπερβαίνει την ποσότητα ή την αξία που αναφέρεται για κάθε προϊόν στο παράρτημα Ι της παρούσας ανακοίνωσης.

Παραδοσιακοί εισαγωγείς είναι οι εισαγωγείς που μπορούν να αποδείξουν ότι έχουν εισαγάγει στην Κοινότητα το προϊόν ή τα προϊόντα που καλύπτονται από τις εν λόγω ποσοστώσεις κατά το ημερολογιακό έτος 1998 ή 1999.

3. Για να έχουν δικαίωμα συμμετοχής στην κατανομή των ποσοστώσεων αυτών, οι κοινοτικοί εισαγωγείς, ανεξάρτητα από τον τόπο εγκατάστασής τους στην Κοινότητα, μπορούν να υποβάλουν στις αρμόδιες αρχές κράτους μέλους της επιλογής τους μία μόνο αίτηση αδείας για κάθε ποσόστωση, η οποία συντάσσεται στην ή στις επίσημες γλώσσες του οικείου κράτους μέλους. Ο κατάλογος των αρμόδιων αρχών παρατίθεται στο παράρτημα ΙΙ της παρούσας ανακοίνωσης.

4. Σύμφωνα με το άρθρο 3 του κανονισμού (ΕΚ) αριθ. 738/94(4) της Επιτροπής, της 30ής Μαρτίου 1994, για τον καθορισμό ορισμένων διατάξεων εφαρμογής του κανονισμού (ΕΚ) αριθ. 520/94, η αίτηση για άδεια εισαγωγής περιλαμβάνει μόνον τις παρακάτω καταχωρίσεις:

α) το όνομα και την πλήρη διεύθυνση του αιτούντος (σε αυτήν περιλαμβάνονται ο αριθμός τηλεφώνου, τηλεομοιοτυπίας και, εφόσον υπάρχει, ο αριθμός καταχώρισης που τηρούν οι αρμόδιες εθνικές αρχές), καθώς και τον αριθμό μητρώου ΦΠΑ, εάν αυτός είναι υποκείμενος στο ΦΠΑ·

β) την εν λόγω περίοδο ποσόστωσης, δηλαδή τις "μη χρησιμοποιηθείσες ποσότητες το 2003"·

γ) ενδεχομένως, το όνομα και την πλήρη διεύθυνση του υπόχρεου διασάφησης ή του αντιπροσώπου του αιτούντος (σε αυτήν περιλαμβάνεται ο αριθμός τηλεφώνου και τηλεομοιοτυπίας)·

δ) την περιγραφή των εμπορευμάτων, με αναφορά:

- στην εμπορική περιγραφή τους,

- στον κωδικό συνδυασμένης ονοματολογίας (ΣΟ) και σε συμπληρωματικές πληροφορίες που απαιτούνται ενδεχομένως για τη διαχείριση της ποσόστωσης (π.χ. κωδικός Taric),

- στην καταγωγή και την προέλευσή τους,

ε) τις αιτούμενες ποσότητες ή τα αιτούμενα ποσά, στη μονάδα μετρήσεως που χρησιμοποιήθηκε κατά τη θέσπιση της ποσόστωσης·

στ) την ανάλυση των αιτουμένων ποσοτήτων ανά κωδικό ΣΟ, όταν η αίτηση για άδεια αφορά υποδήματα και η ποσοτική ποσόστωση καλύπτει δύο κωδικούς ΣΟ·

ζ) την ακόλουθη δήλωση, με ημερομηνία και υπογραφή του αιτούντος, που φέρει ολογράφως το όνομά του με κεφαλαία:

"Ο κάτωθι υπογράφων βεβαιώνω ότι οι πληροφορίες που περιέχει η παρούσα αίτηση είναι ακριβείς και παρέχονται καλή τη πίστει, ότι είμαι εγκατεστημένος στην Ευρωπαϊκή Κοινότητα, και ότι η παρούσα αίτηση είναι η μοναδική αίτηση που έχω υποβάλει ή έχει υποβληθεί επ'ονόματί μου όσον αφορά την ποσόστωση για τα εμπορεύματα που περιγράφονται στην παρούσα αίτηση.

Αναλαμβάνω την υποχρέωση να επιστρέψω την άδεια στην αρμόδια εκδούσα αρχή το αργότερο εντός δέκα εργάσιμων ημερών μετά την ημερομηνία λήξης της."

5. Τα δικαιολογητικά που αναφέρονται στο άρθρο 7 του κανονισμού (ΕΚ) αριθ. 520/94 σχετίζονται με τη θέση σε ελεύθερη κυκλοφορία κατά τα ημερολογιακά έτη 1998 ή 1999 για τους παραδοσιακούς εισαγωγείς που είναι εγκατεστημένοι στην Κοινότητα, όπως αναγράφει ο εισαγωγέας, των προϊόντων καταγωγής Λαϊκής Δημοκρατίας της Κίνας που αποτελούν αντικείμενο της ποσόστωσης την οποία αφορά η αίτηση αδείας.

Εναλλακτικά, οι αιτούντες δύνανται να επισυνάπτουν στην αίτηση αδείας αιτιολογικά έγγραφα που έχουν εκδοθεί και επικυρωθεί από τις αρμόδιες εθνικές αρχές βάσει των τελωνειακών πληροφοριών που αυτές διαθέτουν και τα οποία αποδεικνύουν ότι ο αιτών ή ο επιχειρηματίας του οποίου τη δραστηριότητα έχει αναλάβει, έχει πράγματι εισαγάγει τα συγκεκριμένα προϊόντα κατά τη διάρκεια του ημερολογιακού έτους 1998 ή 1999.

Εναλλακτικά, οι αιτούντες που έχουν ήδη στην κατοχή τους άδειες εισαγωγής που έχουν εκδοθεί δυνάμει της κοινοτικής νομοθεσίας για τα προϊόντα τα οποία καλύπτονται από την ποσοτική ποσόστωση που αφορά η αίτηση αδείας, δύνανται να επισυνάπτουν στις αιτήσεις αδείας αντίγραφο των προηγούμενων αδειών τους. Στην περίπτωση αυτή, στην άδεια εισαγωγής αναφέρουν το συνολικό όγκο των εισαγωγών του οικείου προϊόντος που πραγματοποιήθηκαν κατά την επιλεγείσα περίοδο αναφοράς.

6. Όταν υποβάλλουν αίτηση για την κατανομή του τμήματος της ποσόστωσης που προορίζεται για τους μη παραδοσιακούς εισαγωγείς, οι επιχειρηματίες που θεωρούνται ως συνδεόμενα πρόσωπα κατά την έννοια του άρθρου 143 του κανονισμού (ΕΟΚ) αριθ. 2454/93(5) της Επιτροπής (για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92(6) του Συμβουλίου περί θεσπίσεως του κοινοτικού τελωνειακού κώδικα) δύνανται να υποβάλλουν μία μόνο αίτηση αδείας για τα προϊόντα που περιγράφονται στην αίτηση. Παράλληλα με τη δήλωση που απαιτείται σύμφωνα με το άρθρο 3 παράγραφος 2 στοιχείο ζ) του κανονισμού (ΕΚ) αριθ. 738/94, η αίτηση αδείας για την ποσόστωση που προορίζεται για τους μη παραδοσιακούς εισαγωγείς πρέπει να περιέχει δήλωση σύμφωνα με την οποία ο αιτών δεν συνδέεται με κανέναν άλλο επιχειρηματία που έχει υποβάλει αίτηση για τη συγκεκριμένη γραμμή της ποσόστωσης που προορίζεται για τους μη παραδοσιακούς εισαγωγείς.

7. Οι αιτήσεις για άδεια εισαγωγής μπορούν να υποβάλλονται από την επομένη της δημοσίευσης του κανονισμού (ΕΚ) αριθ. 308/2004 της Επιτροπής στην Επίσημη Εφημερίδα της Ευρωπαϊκής Ένωσης, έως τις 10 Μαρτίου 2004, στις 15.00, ώρα Βρυξελλών.

8. Οι διατάξεις που διέπουν τις ποσοστώσεις που αναφέρονται στην παρούσα ανακοίνωση περιέχονται στους ακόλουθους κανονισμούς:

- Κανονισμός (ΕΚ) αριθ. 520/94 του Συμβουλίου της 7ης Μαρτίου 1994 (EE L 66 της 10.3.1994, σ. 1).

- Κανονισμός (ΕΚ) αριθ. 138/96 του Συμβουλίου της 22ας Ιανουαρίου 1996 (EE L 21 της 27.1.1996, σ. 6).

- Κανονισμός (ΕΚ) αριθ. 738/94 της Επιτροπής της 30ής Μαρτίου 1994 (EE L 87 της 31.3.1994, σ. 47).

- Κανονισμός (ΕΚ) αριθ. 983/96 της Επιτροπής της 31ης Μαΐου 1996 (EE L 131 της 1.6.1996, σ. 47).

- Κανονισμός (ΕΚ) αριθ. 427/2003 του Συμβουλίου της 3ης Μαρτίου 2003 (EE L 65 της 8.3.2003, σ. 1).

- Κανονισμός (ΕΚ) αριθ. 428/2003 της Επιτροπής της 12ης Φεβρουαρίου 2003 (EE L 65 της 8.3.2003, σ. 12).

- Κανονισμός (ΕΚ) αριθ. 1985/2003 του Συμβουλίου της 10ης Νοεμβρίου 2003 (EE L 295 της 13.11.2003, σ. 43).

- Κανονισμός (ΕΚ) αριθ. 308/2004 του Συμβουλίου της 21.2.2004 (EE L 52 της 21.2.2004, σ. 37).

(1) EE L 66 της 10.3.1994, σ. 1, όπως τροποποιήθηκε τελευταία από τον κανονισμό (ΕΚ) αριθ. 806/2003 (EE L 122 της 16.5.2003, σ. 1).

(2) EE L 52 της 21.2.2004, σ. 37.

(3) EE L 65 της 8.3.2003, σ. 1, όπως τροποποιήθηκε τελευταία από τον κανονισμό (ΕΚ) αριθ. 1985/2003 (EE L 295 της 13.11.2003, σ. 43).

(4) EE L 87 της 31.3.1994, σ. 47, όπως τροποποιήθηκε τελευταία από τον κανονισμό (ΕΚ) αριθ. 983/96 (EE L 131 της 1.6.1996, σ. 47).

(5) EE L 253 της 11.10.1993, σ. 1, όπως τροποποιήθηκε τελευταία από τον κανονισμό (ΕΚ) αριθ. 881/2003 (EE L 134 της 29.5.2003, σ. 1).

(6) EE L 302 της 19.10.1992, σ. 1.

ΠΑΡΑΡΤΗΜΑ Ι

Μέγιστη ποσότητα που μπορεί να ζητηθεί από κάθε μη παραδοσιακό εισαγωγέα

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Κατάλογος των αρμόδιων εθνικών αρχών στα κράτη μέλη

1. BELGIQUE//BELGÏE

Service Public Fédéral Economie, P.M.E., Classes Moyennes and Energie Administration du Potentiel économique

Politiques d'accès aux marchés, Service Licences

Federale Overheidsdienst Economie, K.M.O., Middenstand en Energie Bestuur Economisch Potentieel

Markttoegangsbeleid, Dienst Vergunningen

Generaal Lemanstraat 60, Rue Général-Leman 60 B - 1040 Brussel/Bruxelles Tel. (32-2) 206 58 16 Fax (32-2) 230 83 22/231 14 84

2. DANMARK

Erhvervs -og Boligstyrelsen Vejlsøvej 29 DK - 8600 Silkeborg Tel. (45) 35 46 64 30 Fax (45) 35 46 64 01

3. DEUTSCHLAND

Bundesamt für Wirtschaft und Ausfuhrkontrolle (BAFA) Frankfurter Straße 29-35 D - 65760 Eschborn Tel. (49) 619 69 08-0 Fax (49) 619 69 42 26/(49) 619 69 08-800

4. GREECE

Ministry of Economy and Finance General Directorate of Policy Planning and Implementation

Directorate of International Economic Issues

1, Kornarou Street GR - 105-63 Athens Tel. (30-210) 328 60 31/328 60 32 Fax (30-210) 328 60 94/328 60 59

5. ESPAÑA

Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid Tel. (34) 913 49 38 94/913 49 37 78 Fax (34) 913 49 38 32/913 49 37 40

6. FRANCE

Service des titres du commerce extérieur 8, rue de la Tour-des-Dames F - 75436 Paris Cedex 09 Tel. (33-1) 55 07 46 69/95 Fax (33-1) 55 07 48 32/34/35

7. IRELAND

Department of Enterprise, Trade and Employment Licencing Unit, Block C

Earlsfort Centre

Hatch Street

Dublin 2 Ireland Tel. (353-1) 631 25 41 Fax (353-1) 631 25 62

8. ITALIA

Ministero Attività Produttive Direzione Generale Politica Commerciale e la Gestione del regime degli scambi Div. VII

Viale Boston 25

I - 00144 Roma Tel. (39-06) 599 32 489/(39-06) 599 32 487 Fax (39-06) 592 55 56

9. LUXEMBOURG

Ministère des affaires étrangères Office des licences Boîte postale 113 L - 2011 Luxembourg Tel. (352) 22 61 62 Fax (352) 46 61 38

10. NEDERLAND

Belastingdienst/Douane Engelse Kamp 2 Postbus 30003 9700 RD Groningen Nederland Tel. (31-50) 523 91 11 Fax (31-50) 523 22 10

11. ÖSTERREICH

Bundesministerium für Wirtschaft und Arbeit Außenwirtschaftsadministration

Abteilung C2/2

Stubenring 1 A - 1011 Wien Tel (43) 171 100 0 Fax (43) 171 100 83 86

12. PORTUGAL

Ministério das Finanças Direcção-Geral das Alfândegas e dos Impostos Especiais sobre o Consumo, Edificio da Alfândega de Lisboa Largo do Terreiro do Trigo P - 1100 Lisboa Tel. (351-21) 881 42 63 Fax (351-21) 881 42 61

13. SUOMI

Tullihallitus/Tullstyrelsen Erottajankatu/Skillnadsgatan 2 FIN - 00101 Helsinki/Helsingfors Tel. (358-9) 61 41 Fax (358-9) 614 28 52

14. SVERIGE

Kommerskollegium Box 6803 S - 113 86 Stockholm Tel. (46-8) 690 48 00 Fax (46-8) 30 67 59

15. UNITED KINGDOM

Department of Trade and Industry Import Licensing Branch Queensway House

West Precinct

Billingham TS23 2NF United Kingdom Tel. (44-1642) 36 43 33/36 43 34 Fax (44-1642) 53 35 57